Diari Oficial de la Generalitat Valenciana


Sumari del DOGV 3773, del 16-06-2000 (2000/4783)

ACORD de 30 de maig de 2000, del Govern Valencià, pel qual s'autoritza determinat ajustament en l'annex de transferències corrents del programa 322.10, Foment de l'Ocupació i l'Economia Social, que implica la inclusió d'una línia de subvenció genèrica per import de 55.805.922 de pessetes. Expedient 13.012/2000/107.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4783


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de maig de 2000, del Govern Valencià, pel qual s'autoritza determinat ajustament en l'annex de transferències corrents del programa 322.10, Foment de l'Ocupació i l'Economia Social, que implica la inclusió d'una línia de subvenció genèrica per import de 25.009.018 de pessetes. Expedient 13.012/2000/107. [2000/Q4783]
  
El Govern Valencià, en la reunió del dia 30 de maig de 2000, adoptà l'acord següent:
  
En el marc del conjunt de mesures incentivadores a la creació d'ocupació, està prevista una convocatòria d'ajudes destinades a la reinserció laboral de les persones que volen accedir al mercat de treball, a través de la reordenació de la jornada laboral i el repartiment del temps de treball. Per al seu finançament, s'ha proposat determinat ajustament en l'annex de transferències corrents del programa 322.10, Foment de l'Ocupació i l'Economia Social, minorant la dotació de la línia genèrica 2847, que presenta disponibilitats susceptibles d'utilització.
  
A aquest efecte, en virtut del que disposen els articles 18 i 19.b de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller d'Economia, Hisenda i Ocupació, el Govern Valencià,
  
ACORDA
  
1. S'autoritza la modificació en l'annex de transferències corrents del programa 322.10, Foment de l'Ocupació i l'Economia Social, en la línia i per l'import que s'indica:
  
Codi: 2847
  
Denominació: Foment ocupació estable i autoocupació amb entitats publiques i privades
  
Import modificació: -60.000.000 de pessetes
  
2. S'autoritza la inclusió d'una línia de subvenció en l'annex de transferències corrents del programa 322.10, Fomento de l'Ocupació i l'Economia Social, les dades descriptives i l'import de la qual es detallen a continuació:
  
Denominació: ajudes destinades a la creació d'ocupació per a contribuir a la millora de l'eficiència de l'organització del sistema productiu.
  
Import: 13.932.989 de pessetes.
  
Beneficiaris: empreses privades i treballadors que disminuïsquen la seua jornada laboral.
  
Normativa reguladora: ordre convocatòria.
  
Descripció i finalitats: ajudes a empreses privades i treballadors per reordenació de la jornada laboral i repartiment del temps de treball, per a la millora de l'eficiència del sistema productiu i la creació d'ocupació.
  
Tipus: genèrica.
  
Fons propis: 97.874.612 de pessetes.
  
València, 30 de maig de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO